wickkiey/tamil-wikipedia-markdown huggingface dataset:
# பரோடாவின் நிலவு

**பரோடாவின் நிலவு** (*Moon of Baroda*) என்பது இந்தியாவின் வடோதராவில் (பரோடா) கண்டுபிடிக்கப்பட்ட ஒரு வைரமாகும். மற்றும் ஆஸ்திரியாவின் பேரரசி மரியா தெரசா ஆகியோர் அணிந்துள்ளனர்.  

## விளக்கம்
பரோடாவின் நிலவு கிடைத்தபோது 25.95 காரட் (5.190 கிராம்) எடைக் கொண்டதாக இருந்தது. பின்னர் இது 24.04 காரட் (4.808 கிராம்) எடையில் பேரிக்காய் வடிவத்தில் வெட்டப்பட்டது.  

## வரலாறு
பரோடாவின் நிலவு வைரத்தின் முதல் உரிமையாளர் பரோடா மகாராஜா குடும்பத்தினர் ஆவர். அவர்களிடம் பல நூறாண்டுகள் இருந்துவந்தது. பின்னர் பரோடா அரச குடும்பத்தினர், ஆஸ்திரிய நாட்டு ஆப்சுபர்கு அரசமரபின் மகாராணியான மரிய தெரஸாவுக்குப் பரோடாவின் நிலவைப் பரிசுப் பொருளாக அனுப்பி வைத்தார்கள். ஆனால், இந்த வைரமானது பின்னர் பரோடா அரச குடும்பத்துக்கே திருப்பி அனுப்பப்பட்டது. 1860 ஆம் ஆண்டில், அது ஒரு அட்டிகையில் பதிக்கப்பட்டது. 1920களின் துவக்கத்தில் மகாராஜா சாயாஜி ராவ், இந்த வைரத்தை ஒருவருக்கு விற்றார். பரோடாவின் நிலவை அவர் யாரிடம் விற்றார் என்பது பற்றிய தகவல்கள் இல்லை. பரோடாவின் நிலவு 1944 இல் ஒரு கண்காட்சியில் காட்சிக்கு வைக்கப்பட்டது.
# சோடியம் டெட்ராபுளோரோபோரேட்டு


**சோடியம் டெட்ராபுளோரோபோரேட்டு** (*Sodium tetrafluoroborate*) என்பது NaBF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை அல்லது நிறமற்று உருவாகும் இவ்வுப்பு சாய்சதுர படிகங்களாக படிகமாகிறது. சோடியம் டெட்ராபுளோரோபோரேட்டு தண்ணீரில் நன்றாகவும் (108 கி/100 மி.லி) கரிமக் கரைப்பான்களில் சிறிதளவும் கரைகிறது.  

பற்றவைத்தலுக்காகப் பயன்படுத்தப்படும் சில பாய்மங்களிலும் போரான் டிரைபுளோரைடு உற்பத்தியிலும் இச்சேர்மம் பயன்படுத்தப்படுகிறது  

## தயாரிப்பு
டெட்ரோபுளோரோபோரிக் அமிலத்தை சோடியம் கார்பனேட்டு அல்லது சோடியம் ஐதராக்சைடு சேர்த்து நடுநிலையாக்கல் வினைக்கு உட்படுத்தி டெட்ரோபுளோரோபோரேட்டு தயாரிக்கப்படுகிறது.  

:NaOH + HBF<sub>4</sub> → NaBF<sub>4</sub> + H<sub>2</sub>O  
:Na<sub>2</sub>CO<sub>3</sub> + 2 HBF<sub>4</sub> → 2 NaBF<sub>4</sub> + H<sub>2</sub>O + CO<sub>2</sub>  

போரிக் அமிலம், ஐதரோபுளோரிக் அமிலம் மற்றும் சோடியம் கார்பனேட்டு ஆகியனவற்றை வினைபுரியச் செய்தும் மாற்று வழிமுறையில் இதைத் தயாரிக்கலாம்:  

:2H<sub>3</sub>BO<sub>3</sub> + 8HF + Na<sub>2</sub>CO<sub>3</sub> → 2NaBF<sub>4</sub> + 7H<sub>2</sub>O + CO<sub>2</sub>  

## வினைகளும் பயன்களும்
உருகுநிலை வரையிலான வெப்பநிலைக்கு டெட்ரோபுளோரோபோரேட்டை சூடாக்கும்போது இது சோடியம் புளோரைடாகவும் போரான் டிரைபுளோரைடாகவும் சிதைவடைகிறது:  
:NaBF<sub>4</sub> → NaF + BF<sub>3</sub>.  

டெட்ரோபுளோரோபோரேட்டு எதிர்மின் அயனிக்கு இச்சேர்மமே மூலமாகும். கரிம வேதியியல் உப்புகளைத் தயாரிப்பதற்கும் அயன நீர்மங்களைத் தயாரிப்பதற்கும் இந்த எதிர்மின் அயனி பெரிதும் உதவுகிறது.
# சுமிதா பட்டீல்


**சுமிதா பட்டீல்** (அக்டோபர் 7,1955 – டிசம்பர் 13,1986) என்பவர் இந்திய நடிகை ஆவார். இவர் திரைப்படம் மற்றும் நாடகங்களில் நடித்துள்ளார். இவரது காலத்தில் இருந்த மேடை மற்றும் திரைப்பட நடிகைகள் மத்தியில் இவரது பங்கு மிகச்சிறப்பாக இருந்தது இவர் இந்தி மற்றும் மராத்திய மொழியில் 80க்கும் மேற்பட்ட திரைப்படங்களில் நடித்துள்ளார்.  
அவரது தொழில் வாழ்க்கையில், பிலிம்பேர் விருது மற்றும் இரண்டு தேசிய திரைப்பட விருதுகளைப் பெற்றுள்ளார். 1985 ஆம் ஆண்டில் இந்தியாவின் குடிமகன்களுக்கு வழங்கப்படும் மிக உயரிய விருதான பத்மசிறீ விருதினைப் பெற்றுள்ளார்.  

சுமிதா படீல் புனே திரைப்படக் கல்லூரியில் பட்டம் பெற்றுள்ளார். *சியாம் பெனகல்* இயக்கத்தில் *சரந்தா சோர்* (1975) என்ற படத்தில் இவர் அறிமுகமானார்.  

இவர் திரைப்படங்களில் பல்வேறு கதா பாத்திரங்களை ஏற்று நடித்தார். இவரது நடிப்பில் *மந்த்தன்* (1977), (1981), சிதம்பரம் (1985), மிர்ச் மசாலா (1985)  

இவ ராஜ் பாபர் என்னும் நடிகரை மணந்தார். சுமீதா படீல் தனது 31ம் வயதில் (13 திசம்பர் 1986) பேறுகாலத்தில் ஏற்பட்ட சிக்கலின் காரணமாக இறந்தார். அவர் நடித்த பத்து படங்கள் அவரது இறப்பிற்கு பின் வெளியிடப்பட்டன. அவரது மகன் பிரதீக் பாபரும் திரைப்பட நடிகராக 2008 இல் அறிமுகமானார்.  

## இளமைப்பருவம்
சுமிதா பட்டீல், மகாராட்டிரம், புனேயில் பிறந்தார். இவரது தந்தை *சிவாஜிராவ் கிரிதர் பட்டீல்* - மகாராஷ்டிர அரசியல்வாதி இவரின் தாய் வித்யாதை பட்டீல் ஒரு சமூக சேவகி ஆவார். இவர் *ரேணுகா ஸ்வரூப் நினைவு* உயர் நிலைப்பள்ளியில் கல்வி கற்றார். மும்பை தூர்தர்ஷனில் செய்தி வாசிப்பாளராக 1970 ஆம் வருடம் பணியில் சேர்ந்தார்.  

## தொழில்
சுமிதா பட்டீல் 1970 களில் நடித்த ஷபனா ஆஷ்மி போன்ற நடிகைகளுடன் இணைந்து பணியாற்றியவர். அவர் புகழ் பெற்ற இயக்குனர்களான சியாம் பெனகல்*,* கோவிந்த் நிகாலினி மற்றும் சத்யஜித் ராய் ஆகியோரின் இயக்கத்தில் நடித்தார். அதே சமயம், மற்ற வர்த்தக ரீதியான படங்களிலும் நடித்தார். இவர் தொலைக்காட்சியில் செய்தி வாசிப்பாளராக பணியாற்றினார். சிறந்த புகைப்பட வல்லுனராகவும் இருந்தார்.
# அசிட்டோன்டைகார்பாக்சிலிக் அமிலம்

**அசிட்டோன்டைகார்பாக்சிலிக் அமிலம் **(Acetonedicarboxylic acid), <span>3-ஆக்சோகுளூடாரிக் அமிலம்</span> அல்லது <span>β</span>-கீடோகுளூடோரிக் அமிலம் ஒரு எளிய டைகார்பாக்சிலிக் அமிலம் ஆகும்.  

## தயாரிப்பு
இச்சேர்மமானது வணிகரீதியாக கிடைக்கிறது. ஆனால் இச்சேர்மமானது சிட்ரிக் அமில<nowiki/>த்தை புகையும் சல்பூரிக் அமிலத்துடன் கார்பாக்சில் நீக்கம் செய்து தயாரிக்கப்படுகிறது:  

## பயன்பாடுகள்
அசிட்டோன்டைகார்பாக்சிலிக் அமிலம் மற்றும் அதன் வழிப்பொருட்கள் கரிம வேதியியலில், பல்லின வளையச் சேர்மங்களை தயாரிக்கும் தொகுப்புகளில் ஒரு அடிப்படை அலகாக, கட்டமைக்கும் அலகாகவும்  வெய்ஸ்-குக் வினையிலும் முதன்மையாக பயன்படுகிறது.  

அசிட்டோன்டைகார்பாக்சிலிக் அமிலம் இராபின்சன் ட்ரோபினோன் தொகுப்பில் பயன்படுத்தப்பட்டது ஒரு நன்கறியப்பட்ட சேர்மமாகும்.  

அசிட்டோன்டைகார்பாக்சிலிக் அமிலமானது டிம்கோடர் & டெசாகுவானைன் (3-டெசாகுவானைன், 3-DG) தொகுப்பிலும் பயன்படுத்தப்படுகிறது.  

டைஎதில் 1,3 அசிட்டோன்டை கார்பாக்சிலேட்டு சோம்பிராக்கின் தொகுப்பு முறையிலும் பயன்படுத்தப்படுகிறது.  

மனிதனின் சிறுநீரில் உள்ள β-கீட்டோகுளூடாரிக் அமிலத்தின் இருப்பினை அல்பிக்கத் தெளியம் போன்ற மனித இரைப்பையில் காணப்படும் தீங்கிழைக்கும் நுண்தாவரங்களின் மிகையான வளர்ச்சியைக் கண்டறிவதற்கான சோதனையாகப் பயன்படுத்த முடியும்.
# கார்த்திக் நேத்தா



**கார்த்திக் நேத்தா** (*Karthik Netha*) தமிழ்த் திரைப்படப் பாடலாசிரியர், கவிஞர். 96, நெடுஞ்சாலை, திருமணம் எனும் நிக்காஹ் போன்ற திரைப்படங்களுக்கு பாடல்கள் எழுதியுள்ளார். நா. முத்துக்குமார் உதவியாளராகப் பணியாற்றியவர் இவர். 2018 ஆம் ஆண்டிற்கான ’சிறந்த பாடலாசிரியர் விருது’ 96 படத்திற்காக ஆனந்த விகடன் விருது பெற்றவர்.
# ஆயிரம் ஜன்னல் வீடு

**ஆயிரம் ஜன்னல் வீடு** சிவகங்கை மாவட்டம், காரைக்குடியில் உள்ள செட்டிநாடு பகுதியில் அமைந்துள்ள பாரம்பரிய செட்டிநாடு வீடுளில் ஒன்றாகும். இது காரைக்குடியின் பிரதான அடையாளங்களில் ஒன்றாக உள்ளது.  

சிமெண்டு கலவையை பயன்படுத்தாமல், காரைக்குடி பகுதிக்கே உரித்தான சுண்ணாம்பு கற்களை பயன்படுத்தி அமைக்கப்பட்டுள்ளது. இப்பகுதி வீடுகளின் கட்டமைப்பு, கலையம்சம் மற்றும் பன்முக பயன்பாடு ஆகியவற்றின் அடிப்படையில் காரைக்குடி, பாரம்பரியம் மிக்க நகரமாக அரசால் அறிவிக்கப்பட்டுள்ளது.  

## வீட்டின் அமைப்பு
இவ்வீடானது 20,000 சதுர அடியில் மிகவும் விசாலமான முறையில் அமைந்துள்ளது, இவ்வீட்டில் 25 பெரிய அறைகளும் மற்றும் ஐந்து கூடங்களும் உள்ளன. கிட்டத்தட்ட 20 கதவுகள் மற்றும் 100-க்கும் மேற்பட்ட ஜன்னல்கள் அமைப்புடன் 1000 ஜன்னல் கதவுகளுடன் கண்களை கவரும் விதத்தில் இவ்வீடு கட்டப்பட்டுள்ளது. வீட்டின் பிரதான வாசலுக்கான சாவியே கிட்டத்தட்ட ஒரு அடி நீளம் கொண்டுள்ளது.  

இவ்வீட்டின் மரவேலைப்பாடுகள் பர்மா தேக்கு மரங்களைக் கொண்டும், ஆத்தங்குடி மற்றும் இத்தாலிய சலவை கற்களைக் கொண்டு தரை வேலைப்பாடுகளும் அமைந்துள்ளது. இயற்கையில் கிடைக்கும் பொருட்களை கொண்டு வண்ண பூச்சுக்களும், ஓவியங்களும் வரையப்பட்டுள்ளது. பெல்ஜியம் நாட்டிலிருந்து வரவழைக்கப்பட்ட விளக்குகள் இவ்வீட்டிற்கு அழகு சேர்க்கின்றன.  

## திட்ட மதிப்பீடு
1941 ஆம் வருடத்தில் சுமார் 1 லட்சத்து 25 ஆயிரம் இந்திய ரூபாய் மதிப்பீட்டில் கட்டப்பட்டுள்ளது.
# லலித் பாபு


**எம். ஆர். லலித்பாபு** (*M. R. Lalith Babu*) (பிறப்பு - சனவரி 5 , 1993)ஓர் இந்திய சதுரங்க பேராதன் ஆவார். முசுனுரி லலித் பாபு என்ற பெயராலும் இவர் அடையாளப்படுத்தப்படுகிறார். ஆந்திரப்பிரதேச மாநிலம் கிருட்டிணா மாவட்டத்தில் உள்ள விசயவாடாவில் இவர் பிறந்தார்.  

2017 நவம்பரில் பாட்னாவில் நடைபெற்ற 55 ஆவது இந்திய தேசிய முதல்நிலை சதுரங்க சாம்பியன் பட்டப்போட்டியில் வெற்றிபெற்று நாட்டின் சதுரங்க சாம்பியன் என்ற தகுதியை அடைந்தார். 2008 ஆம் ஆண்டில் நடைபெற்ற ஆசிய இளையோர் சதுரங்கப் போட்டியில் வெற்றிபெற்று லலித்பாபு அனைத்துலக சதுரங்க மாசுட்டர் என்ற தகுதிநிலையை அடைந்தார். இதே ஆண்டு அக்டோபரில் எசுப்பானியாவின் பாலாகுவர் நடைபெற்ற போட்டி, 2010 ஆம் ஆண்டு சென்னையில் நடைபெற்ற சதுரங்கப் போட்டி, இங்கிலாந்தின் ஏசுட்டிங்சில் நடைபெற்ற போட்டி ஆகிய போட்டிகளின் மூலம் கிராண்டுமாசுட்டர் தகுதிநிலைகளை எட்டினார்.  

2014 ஆகத்தில் பன்னாட்டு சதுரங்கக் கூட்டமைப்பின் எலோ தரவுகோள் முறையில் 2565 புள்ளிகளும், உலகத் தர வரிசை பட்டியலில் 394 ஆம் இடமும் பெற்றார். 2014 ஆம் ஆண்டு நார்வேயில் நடைபெற்ற 41 ஆவது சதுரங்க ஒலிம்பியாடு போட்டியில் இவர் விளையாடிய குழுவுக்கு வெண்கலப் பதக்கம் கிடைத்தது. 2009 இல் நெதர்லாந்தின் லைடனில் நடைபெற்ற போட்டியை வென்று லைடன் சாம்பியன், 2010 இல் இந்தியாவில் புதுதில்லியில் நடைபெற்ற பொதுநலவாய போட்டியில் வெண்கலப் பதக்கம், 2012 இல் பார்சிலோனா சாம்பியன் எனப்பல வெற்றிகளை ஈட்டினார்.  

சென்னையில் 2012 ஆம் ஆண்டில் நடைபெற்ற பொதுநலவாய சதுரங்க வாகையாளர் போட்டி, இதே நகரில் 2013 இல் நடைபெற்ற சென்னை சூப்பர்கிங்சு அனைத்துலக சதுரங்க வாகையாளர் பட்டப் போட்டி ஆகிய போட்டிகளை வென்றார். நெதர்லாந்து நாட்டின் ஊகெவீன் நகரில் நடந்த மற்றொரு போட்டியில் கடைசி இரண்டு ஆட்டங்களில் தோல்வி அடைந்த காரணத்தால் 6.5/9 புள்ளிகள் எடுத்து மூன்றாவது இடத்தைப் பிடித்தார்.  

தொழில்முறை ஆட்டக்காரர்களுக்கான நிகழ்நேர விரைவு சதுரங்கப் போட்டியில் 2018 ஆம் ஆண்டு உலக வாகையாளர் மாக்னசு கார்லசனைத் தோற்கடித்தார்.  

சதுரங்க விதிமுறைகளை மீறி செயற்பட்டார் என்ற காரணத்திற்காக எம். ஆர். லலித் பாபு 2018 ஆம் ஆண்டு ஏப்ரல் 3 முதல் தடைசெய்யப்பட்டார்.
# வவுனிக்குளம்


1960 ம் ஆண்டு காலத்தின் பிற்பகுதியில் இதன் அணைக்கட்டு சுமார் 2 மைல் (3 கிலோமீட்டர்) நீளமுடையதாகவும் 24 அடி (7 மீட்டர்) உயரமுடையதாகவும் இருந்தது. அப்போது அணையின் கொள்ளளவு 35,300 ஏக்கர் அடியாகவும் (43,541,909 கன மீட்டர்) இருந்தது. மேலும் இதிலிருந்து சுமார்  3,150 ஏக்கர் (1,275 ஹெக்டர்) நிலப்பரப்பிற்கு வழங்கப்பட்டு உள்ளது. மேலும் குளத்தின் இடது பக்கம் 500 அடி கொண்ட (152) கலிங்கு உள்ளன. மேலும் வலதுபுறத்திலும் 1200 அடி (366 மீட்டர்) மற்றும் 700 அடி (213 மீட்டர்) நீர் வழிந்தோடும் வகையிலான கலிங்குகள் உண்டு. அதன் இடது மதகுகள் 4 அடி 6 அங்குலம் கொண்டதாகவும் வலது மதகுகள் 3 அடி 6 அங்குலம் கொணதாகவும் உள்ளன. மத்திய மதகின் விட்டமானது 18 அங்குலமாக இருந்தது. 2014 ஆம் ஆண்டில் இது 6,900 ஏக்கர்களுக்கு நீர்ப்பாசன வசதி அளிக்கும் திறனைக் (கொள்ளவைக்) கொண்டிருந்தது.  

இலங்கையின் வடமாகாண குளங்களுக்கு பல வழிகளில் நீர் கிடைக்கின்றது இதில் மழை நீர் பிரதானமானதாகும். மழை நீர் பிரதானமாக பல வழிகளில் கிடைக்கின்றது. அவற்றுள் வட கிழக்குப் பருவமழை, சூறாவளி மழை,உகைப்பு மழை என்பன பிரதானமாகும். வட கிழக்குப் பருவமழை மார்கழி மாதம் தொடங்கி மாசி மாதம் வரையிலும் கிடைக்கப்பெறுகின்றது. மேலும் இந்த வடகிழக்குப் பருவமழையே இலங்கையின் பல பகுதிகளுக்கு தேவையான நீரைத் தருகின்றது. இருப்பினும் இதன் மூலம் கிடைக்க பெறும் மழை நீர்  தென்மேற்குப் பருவமழை மூலம் கிடைக்க பெறும் மழை நீரின் அளவை விடக் குறைவாகும். இதனால் கிடைக்க பெறும் மழை நீர் அண்ணளவாக 1250 மில்லிமீட்டர் முதல்  2500 மில்லிமீட்டர் வரை கிடைக்கிறது  

## இவற்றையும் காண்க

- இரணைமடுக்குளம்
- குஞ்சுக் குளம்
- பதவியா குளம்
# சித்ராலயா (இதழ்)

**சித்ராலயா** என்பது ஒரு தமிழ் திரைப்பட வார இதழாகும். இது சிறுபக்கச் செய்தித்தாளாக பக்கங்களுக்கு இடையில் கம்பி மடிப்பு ஏற்படுத்தாமல் வெளியிடப்பட்டது. இப்பத்திரிக்கையானது 1973 காலகட்டத்தில் வெளிவந்தது.  

இந்த இதழானது திரைப்பட இயக்குநர் ஸ்ரீதரால் துவக்கப்பட்டது. இந்த இதழுக்கு பங்குதாரர்களாக ஸ்ரீதரின் மனைவி தேவசேனா, சித்ராலயா கோபுவின் மனைவி கமலா, ஒளிப்பதிவாளர் வின்சென்ட்டின் மனைவி, ஒளிப்படக் கலைஞர் திருச்சி அருணாசலமத்தின் மனைவி ஆகியோர் இருந்தனர். இந்தப் பத்திரிக்கையின் ஆசிரியராக வெண்ணிற ஆடை மூர்த்தி இருந்தார். இதழை தொடர்ந்த இயலாத காரணத்தால் பின்னர் இது நிறுத்தப்பட்டது.
# மெகாலியம்


**மெகாலியம் (Megallium)** என்பது 60% கோபால்ட்டு, 20% குரோமியம், 5% மாலிப்டினம் மற்றும் குறைவான விழுக்காடுகளில் இதர பொருட்கள் கலந்த கலப்புலோகத்தின் வணிகப்பெயர் ஆகும். இந்த கலப்புலோகமானது இதன் குறைவான எடையின் காரணமாகவும், அரிமானத்திற்கு எதிரான தன்மையின் காரணமாகவும், குறைவான ஒவ்வாமை ஊக்கப் பண்பு (நிக்கல் இல்லாத) தன்மையின் காரணமாகவும் பல் மருத்துவத்துறையில் பயன்படுகிறது.1951 ஆம் ஆண்டில் சான் இலியோனாட்டு என்பவரால் ஆட்டென்பரோ பல் மருத்துவ ஆய்வகத்திற்காக தயாரிக்கப்பட்டது.
# வெப்ப இயக்கவியலின் மூன்றாம் விதி

**வெப்ப இயக்கவியலின் மூன்றாம் விதி**யானது, வெப்ப இயக்கவியல் சமநிலையில் உள்ள மூடிய அமைப்புகளின் பண்புகள் குறித்துப் பின்வருமாறு கூறுகிறது:  

"ஒரு அமைப்பின் சிதறமானது அதன் வெப்பநிலையானது தனிச்சுழி வெப்பநிலையை நெருங்கும் போது ஒரு மாறாத மதிப்பை நெருங்குகிறது."  

இந்த மாறா மதிப்பானது மூடிய அமைப்பை அடையாளப்படுத்தும் வேறு எந்தக் காரணிகளையும், (அழுத்தம் அல்லது பயனுறு காந்தப்புலம் போன்ற) சார்ந்திருக்காது. தனிச்சுழி வெப்பநிலையில் அமைப்பானது குறைந்தபட்ச சாத்தியமான ஆற்றல் நிலையில் இருக்கும். சிதறமானது பல அளவிடத்தக்கச் சிறிய நிலைகளோடு தொடர்புடையதாகவும், ஒரே ஒரு குறைவான ஆற்றலை உடைய தனித்த நிலையைக் கொண்டும் இருக்கும். அம்மாதிரியான நேர்வில், தனிச்சுழி வெப்பநிலையில் சிதறத்தின் மதிப்பும் தனிச்சுழி மதிப்பைப் பெற்றிருக்கும். ஒரு அமைப்பானது நன்கு வரையறுக்கப்பட்ட ஒரு ஒழுங்கமைப்பைக் கொண்டிராவிட்டால் (உதாரணமாக, கண்ணாடியைப் போன்ற ஒழுங்கமைப்பைக் கொண்டிருந்தால்), அமைப்பின் வெப்பநிலையானது மிகவும் குறைந்த அளவிற்குக் கொண்டு செல்லப்படும் போது, குறைந்த பட்ச ஆற்றல் மட்டங்களின் காரணமாகவோ அல்லது அமைப்பானது சிறும மதிப்பாயிராத ஆற்றலைக் கொண்டுள்ள அமைப்பாக்கத்திற்குள் அடைபட்டுப்போனதாலோ, குறிப்பிடத்தக்க சிதறமானது எஞ்சியிருக்கக் கூடும். அந்த நிலையான மதிப்பானது, அமைப்பின் எஞ்சியிருக்கும் சிதறம் என்று அழைக்கப்படுகிறது.  

## வரலாறு
வெப்ப இயக்கவியலின் மூன்றாவது விதியானது வால்தர் நெர்ன்ஸ்ட் என்பவரால் 1906 ஆம் ஆண்டிற்கும் 1912 ஆம் ஆண்டிற்கும் இடைப்பட்ட காலத்தில் வளர்த்தெடுக்கப்பட்டது. இதன் காரணமாகவே, இந்த விதியானது நெர்ன்ஸ்ட் தேற்றம் அல்லது நெர்ன்ஸ்ட் எடுகோள் என அழைக்கப்படுகிறது. 1912 ஆம் ஆண்டு, நெர்ன்ஸ்ட் தனது கோட்பாட்டைப் பின்வருமாறு தெரிவித்தார்.  

"எந்தவொரு செயல்முறையாலும், ஒரு குறிப்பிட்ட படிநிலைகளில், T = 0 என்ற சம வெப்பநிலைக் கோட்டிற்கு அழைத்துச் செல்வது சாத்தியமற்றதாகும்."  

## விளக்கம்
எளிய வார்த்தைகளில் வெப்ப இயக்கவியலின் மூன்றாவது இயக்கவியல் விதியைச் சொல்ல வேண்டுமென்றால், "தனிச்சுழி வெப்பநிலையை நெருங்க நெருங்க, ஒரு தூய பொருளின் தூய படிகத்தின் சிதறமானது சுழியை நெருங்குகிறது" எனலாம்.
# வள்ளி (1993 திரைப்படம்)



***வள்ளி*** (*Valli*) 1993-ஆம் ஆண்டில் வெளியான தமிழ்த் திரைப்படம் ஆகும். இந்தத் திரைப்படத்திற்கு கதை, வசனம், எழுதியது ரசினிகாந்த். கே. நட்ராஜ் இயக்கியிருந்தார். ஹரிராஜ், பிரியாராமன், வடிவேலு (நடிகர்) ஆகியோர் முக்கியக் கதைப்பாத்திரங்களில் நடித்திருந்தனர். ரசினிகாந்த் கௌரவத் தோற்றத்தில் நடித்திருந்தார். இளையராஜா இசையமைத்திருந்த இந்தத் திரைப்படம் தெலுங்கு மொழியில் "விஜயா" என்ற பெயரில் வெளியிடப்பட்டது.  

## கதைச்சுருக்கம்
இத்திரைப்படம் கதாநாயகியான வள்ளியின் (பிரியாராமன்) வாழ்க்கையைப் பற்றியதாகும். சென்னை பட்டணத்தில் 15 ஆண்டுகளாகப் படித்துவிட்டு ஊருக்கு வரும் தனது மாமன் மகளான வள்ளியை வரவேற்க ஏற்பாடு செய்யும் வேலுவின் (ஹரிராஜ்) ஆட்டம் பாட்டத்துடன் இந்தத் திரைப்படம் ஆரம்பிக்கிறது. சிறுவயது முதல் வள்ளி மீது காதலுடன் இருக்கும் வேலு, வள்ளியின் வரவை மிகவும் ஆவலுடன் எதிர்பார்த்துக் கொன்டிருக்கிறான். ஆனால் அவன் எதிர்பார்ப்புக்கு முற்றிலும் மாறாக வள்ளி நடந்துகொள்கிறாள். நல்ல முறையில் படித்து முடித்துவிட்டு வந்த வள்ளிக்கு அழகு, அறிவு, திறமை மற்றும் பொருளாதாரம் என எந்த விதத்திலும் பொருத்தமில்லாதவனாக வேலுவை முற்றிலும் புறக்கணிக்கிறாள். ஆனால் என்றேனும் அவள் தனது அன்பை, காதலைப் புரிந்து கொள்ளுவாள் எனக் காத்திருக்கின்றான்.  

ஆனால், விடுமுறையைக் கழிப்பதற்காக அவ்வூருக்கு வரும் சேகர் (புதுமுகம் சஞ்சய்) மீது அவனது புறத்தோற்றம் மற்றும் இசைத்திறமையால் வசீகரிக்கப்படுகிறாள் வள்ளி. அதை உபயோகப்படுத்திக் கொள்ளும் சேகர் அவளைத் திருமணம் செய்துகொள்வதாகக் கூறி ஓரிரவில் உடலுறவு கொள்கின்றான். பின்னர் விடுமுறை முடிந்ததும் எல்லாவற்றையும் மறந்து சென்னை சென்றுவிடுகிறான். தன்னைக் கூட்டிச்செல்ல சேகர் வருவான் என நம்பி இருக்கும் வள்ளி காலம் செல்லச்செல்ல தான் ஏமாற்றப்பட்டதையும் தன்னை ஏமாற்றிய சேகர் தமிழ்நாட்டின் முதலமைச்சரின் மகன் எனவும் அறிகிறாள். நியாயம் கேட்கும் விதமாக அவனுக்கு எதிராக உண்ணாவிரதப் போராட்டத்தை ஊருக்கு வெளியில் தாங்கள் உறவு கொண்ட இடத்திலேயே ஆரம்பிக்கிறாள். தொடக்கத்தில் இப்போராட்டத்தைக் கண்டு கொள்ளாத முதலமைச்சர் பின்னர் ஊடகங்களின் முக்கியத்துவத்தால் வேறு வழியின்றி தனது மகனை அனுப்பி சமாதானம் செய்து போராட்டத்தை முடிக்க நினைக்கின்றார். தனது மாமன் மகள் தன்னோடு வாழாவிட்டாலும் பரவாயில்லை மகிழ்ச்சியாக இருக்க வேண்டும் என இப்போராட்டத்தை ஆரம்பத்திலிருந்து ஆதரித்து வரும் வேலு, மற்ற அனைவரின் எதிர்பார்ப்புக்கும் மாறாக வள்ளி தான் மறைத்து வைத்திருந்த கத்தியால் சேகரைக் குத்திக்கொள்கிறாள்.  

வள்ளிக்கு கொலைக்குற்றவாளியாக 10 வருடம் சிறைத்தண்டனை கிடைக்கிறது. தண்டனைக்காலம் முடிந்ததும் ஊருக்கு வரும் வள்ளிக்கு ஆச்சர்யம் ஏற்படுத்தும் விதமாக அவளுக்கும் வேலுவுக்கும் திருமணம் செய்ய வீரையா வள்ளியப்பன் ரஜினிகாந்த் மற்றும் சிவா வடிவேலு ஆட்டம் பாட்டத்துடன் ஏற்பாடு செய்து காத்திருக்கின்றனர். இவ்வளவும் நடந்த பின்னாலும் தனக்காக காத்திருக்கும் தனது மாமன் மகனான வேலுவுடன் தனது திருமண வாழ்க்கையை வீரையா வள்ளியப்பன், சிவா மற்றும் ஊர் பொதுமக்கள் ஆசியுடன் வாழ ஆரம்பிப்பதாக இத்திரைப்படம் முடிகிறது.  

## கதை மாந்தர்கள்
- ரஜினிகாந்த் - வீரையா வள்ளியப்பன்
- பிரியா ராமன் - வள்ளி
- வடிவேலு - சிவா
- ஹரிராஜ் - வேலு (வள்ளியின் முறைமாமன்)
- சஞ்சய் - சேகர்
- அலெக்ஸ்
- ஆர். திலிப்
- பிரதீப் சக்தி

## பாடல்கள்
இப்படத்தின் பாடல்கள் மற்றும் பின்னணி இசை இளையராஜாவால் இசைக்கப்பட்டது. "என்னுள்ளே என்னுள்ளே" எனத் தொடங்கும் இப்படத்தின் பாடல் தமிழ் திரையிசைப் பாடல்களுள் முக்கியமான ஒன்றாகும்.
# அர்ச்சூன் எரிகாய்சி


**அர்ச்சூன் எரிகாய்சி** (*అర్జున్ ఎరిగైసి*) ஓர் இந்திய சதுரங்க கிராண்டு மாசுட்டர் ஆவார். இவர் 2003 ஆம் ஆண்டு செப்டம்பர் மாதம் 3 ஆம் நாள் பிறந்தார். 14 ஆண்டுகள் 11 மாதங்கள் 13 நாட்கள் என்ற சிறிய வயதிலேயே எரிகாசி கிராண்டு மாசுட்டர் பட்டத்தை வென்றார். இப்பட்டத்தை வென்ற குறைந்த வயது சிறுவர்கள் வரிசையில் இவருக்கு 31 ஆவது இடமாகும்.  

அர்ச்சூன் இந்திய நாட்டின் தெலுங்கானா மாநிலத்தைச் சேர்ந்தவராவர். கிராண்டு மாசுட்டர் பட்டத்தை வென்ற இம்மாநிலத்தின் முதலாவது நபரும் அர்ச்சூன் எரிகாய்சியேயாகும். 2018 ஆகத்து மாதத்தில் அர்ச்சூன் இச்சாதனையை நிகழ்த்தினார். முன்னதாக 2015 ஆம் ஆண்டு கொரியாவில் நடைபெற்ற ஆசிய இளையோர் சதுரங்க சாம்பியன் பட்டப் போட்டியிலும் இவர் வெள்ளிப் பதக்கம் வென்றிருந்தார்
# நேபாளத்தின் இராணி ஐஸ்வர்யா



**ஐஸ்வர்யா ராஜ்ய லக்ஷ்மி தேவி ஷா** (Aishwarya Rajya Laxmi Devi Shah ) (7 நவம்பர் 1949 – 1 ஜூன் 2001) காத்மாண்டுவில் உள்ள லாசிம்பெட்டு தர்பாரில் கேந்த்ரா சம்செர் சங் பகதூர் ராணா மற்றும் சிறீ ராச்சிய லட்சுமி தேவி ஷா தம்பதிக்கு முதல் மகளாகப் பிறந்தவர். நேபாள ராணியாக 1972 இல் இருந்து 2001 ஆண்டு வரை இருந்தார். இவர் *படா மகாராணி* எனவும் அழைக்கப்பட்டார். இவர் ராஜா பிரேந்திராவின் மனைவியாவார். இவர்களுக்கு பட்டத்து இளவரசர் திபேந்திரா, இளவரசர் நிரஞ்சன் மற்றும் இளவரசி சுருதி ஆகிய மூன்று பிள்ளைகள் உள்ளனர்.  

இவர் பாரம்பரிய அழகுடைய பெண் என்று கொண்டாடப்பட்டார். இவரது உடை அலங்காரம் மற்றும் சிகை அலங்காரங்கள், இன்னும் நேபாள பெண்கள் மத்தியில் பிரபலம் வாய்ந்ததாக காணப்படுகின்றது.  

## கல்வி
இந்தியாவில் உள்ள *செயின்ட் ஹெலென்ஸ் கான்வென்ட் ஆப் குரஸூங்* இல் பள்ளி படிப்பை முடித்தார். 1963 இல் கண்டி ஐஸ்வரி ராஜ்ய லட்சுமி மேல் நிலை பள்ளியில் எஸ் எல் சி தேர்வுபெற்றார். இவர் 1967 இல் பத்மகன்யா கல்லூரியில் இளங்கலை பட்டம் பெற்றார்.  

## குடும்பம்
ராணி ஐஸ்வர்யா, நேபாளத்தை 104 ஆண்டுகள் ஆண்ட ராணா வம்சத்தைச் சேர்ந்தவர். இவரது தந்தை கேந்திரா சம்செர் சங் பகதூர் ராணா (1921–1982) மற்றும் தாயார் ஸ்ரீ ராச்சிய லட்சுமி தேவி ஷா (1926–2005) ஆவர். சூரஜ் ஷும்ஷெர் ஜுங் பகதூர் ராணா மற்றும் உதயா ஷும்ஷெர் ஜுங் பகதூர் ராணா ஆகியோர் இவரது தம்பிகள். ராணி கோமல் ராஜ்ய லட்சுமி தேவி ஷா மற்றும் இளவரசி பிரெக்சியா ராஜ்ய லட்சுமி தேவி ஷா ஆகியோர் இவரது தங்கைகள். ராணி ஐஸ்வர்யாவின் இறப்புக்கு பிறகு இவரது தங்கை பட்டத்தரசி ஆனார். இவர்களது குடும்பம் 1950- களில் நேபாளத்தை திறம்பட ஆண்டது. 1969 அரசர் பிரேந்திராவை மணந்தார்.  

ராணி ஐஸ்வர்யாவின் இளைய தங்கை பிரெக்சியாவும் ஷா ராஜவம்ஷத்தின் இளவரசர் தீரேந்திராவை மணந்தார். தீரேந்திரா, ராஜா பீரேந்திராவின் தம்பி ஆவார். தீரேந்திரா அரண்மனையில் நடந்த ஒரு கலவரத்தில் இறந்தார். பிரெக்சியாவும் தீரேந்திராவும் 1980இல் விவகாரத்து பெற்றனர். 2001 இல் நடந்த ஒரு விமான விபத்தில் பிரெக்சியா இறந்தார்.  

## நேபாளத்தின் ராணி
1972 இல் ராஜா மகேந்திரா இறந்த பிறகு, பிரேந்திரா ராஜா ஆனார்; ஐஸ்வர்யா பட்டத்தரசி ஆனார்.  

ராணி ஐஸ்வர்யா மிகவும் ஆற்றல் உடையவராகவும், வெளிப்படையாக பேசுகின்ற புத்திசாலியாகவும் இருந்தார். அவர் பல்வேறு சமூக மற்றும் கலாச்சார நிகழ்ச்சிகளை ஏற்பாடு செய்தார். அவரது கணவருக்கு சிரமங்கள் வரும் பொழுதுயெல்லாம் ஆதரவாக இருந்தார். அவர் ஒரு தொலை நோக்குடைய பெண்ணாவார். நாட்டுமக்களுக்குத் தேவையானதை புரிந்து கொள்ள கூடியவர். 1990 இல் நேபாளத்தில் ஜனநாயகம் இறுதியாக வந்தது.  

நாட்டு மக்கள் ஐஸ்வர்யாவை கணவரைக் கட்டுப்படுத்த கூடிய பெண் என்று நினைத்தனர். காலம் செல்லச்செல்ல அவர் மேல் இருந்த எண்ணம் மக்களுக்கு மாறியது.  

## இலக்கியப் படைப்புகள்
அவர் இலக்கிய ஆர்வத்தால் சாந்தனி ஷா என்ற புனை பெயரில் எழுதினார். அவரது கவிதைகள் 'அப்னை ஆகாஷ் அப்னை பரிபேஷ்' என்ற தலைப்பின் கீழ் தொகுக்கப்பட்டன. இவர் ஒரு பிரபலமான பாடல் இசையமைப்பாளர். இவரது பாடல்கள் அடிக்கடி நேபாள வானொலி மற்றும் நேபாள தொலைக்காட்சி மூலம் ஒளிபரப்பப்பட்டன.  

## மரணம்
நேபாள அரசுப் படுகொலைகள் 1 சூன் 2001 அன்று காட்மாண்டு நகரத்தில் உள்ள நாராயணன்ஹிட்டி அரண்மனையில் மன்னர் பிரேந்திரா தலைமையில் அரச குடும்ப உறுப்பினர்கள் கலந்து கொண்ட விருந்து நிகழ்ச்சியில் நடந்த துப்பாக்கிச் சூட்டில் மன்னர் பிரேந்திரா, ராணி ஐஸ்வரியா மற்றும் ஏழு அரச குடும்பத்தினர் கொல்லப்பட்டனர். இதில் ராணி ஐஸ்வர்யாவின் முகம் அதிகமாக காயமடைந்திருந்தது.
# ஆலேன்பிரிங்கைட்டு



**ஆலேன்பிரிங்கைட்டு** (*Allanpringite*) என்பது Fe<sub>3+</sub>3(PO<sub>4</sub>)<sub>2</sub>(OH)<sub>3</sub>•5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுபேட்டு வகை கனிமம் என்று இக்கனிமம் வகைப்படுத்தப்படுகிறது. ஆத்திரேலியாவைச் சேர்ந்த தெற்கு ஆத்திரேலிய அருங்காட்சியகத்தின் கனிமவியலாளர் ஆலேன் பிரிங்கு என்பவர் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. அலுமினியம் பாசுபேட்டு கனிமமான வேவெலைட்டு என்னும் கனிமத்தின் வரிசையொத்த Fe<sub>3+</sub> பாசுபேட்டு கனிமம் ஆலேன்பிரிங்கைட்டு ஆகும். ஆனால் இது வேறுபட்ட படிகச் சீர்மையைக் கொண்டுள்ளது. வேவெலைட்டு கனிமம் நேர்சாய்சதுரப் படிகச்சீர்மையை கொண்டுள்ளது ஆனால் ஆலேன்பிரிங்கைட்டு ஒற்றை சரிவச்சு படிகச் சீர்மையைக் கொண்டுள்ளது. ஊசி வடிவப் படிகங்களாக, எப்போதும் இரண்டு மில்லிமீட்டர் நீளமுள்ள இரட்டைகளாகவும் இணை கட்டுகளாகவும் உருவாகிறது. கைவிடப்பட்ட இரும்பு சுரங்கங்களில் ஆலேன்பிரிங்கைட்டு மற்ற இரும்பு பாசுபேட்டுகளுடன் இணைந்து காணப்படுகிறது  

பன்னாட்டு கனிமவியல் சங்கம் ஆலேன்பிரிங்கைட்டு கனிமத்தை Apg என்ற குறியீட்டால் அடையாளப்படுத்துகிறது.
# போவெர்-பாரப் செயல்முறை

**போவெர்-பாரப் செயல்முறை** (*Bower–Barff process*) என்பது உலோகவியலில் வளிமண்டலத்தில் ஏற்படும் வளிமண்டல அரிப்பை குறைக்கும் பொருட்டு, Fe2O4 போன்ற காந்த இரும்பு ஆக்சைடு கொண்ட பூச்சை இரும்பு அல்லது எஃகுடன் கலந்து பூசும் முறை ஆகும்.  

பூச்சு மேற்கொள்ளப்பட வேண்டிய பொருளை ஒரு மூடிய வாலையில் இட்டு மீச்சூடாக்கப்பட்ட நீராவியின் கற்றையை அதன் வழியாக 20 நிமிடங்களுக்குச் செலுத்தி பின்னர் ஏதேனும் உயர் ஆக்சைடுகள் உருவாதலை ஒடுக்க அதைத்தொடர்ந்து உற்பத்தி வாயுக் கற்றை செலுத்தப்படுகிறது.
# மாரி 2


**மாரி 2**, பாலாஜி மோகன் இயக்கி 2018 ஆம் ஆண்டு வெளியான தமிழ் நகைச்சுவை திரைப்படமாகும் . இது 2015 ஆம் ஆண்டில் வெளியான மாரி திரைப்படத்தின் தொடர்ச்சியாகும். தனுஷ், தனது நிறுவனம் வந்தர்பார் பிலிம்ஸ் என்ற நிறுவனத்தின் கீழ் தயாரித்து, தலைப்பு பாத்திரத்தில் நடித்துள்ளார். சாய் பல்லவி, வரலட்சுமி சரத்குமார், டோவினோ தாமஸ் & கிருஷ்ணா குலசேகரன் ஆகியோர் முக்கிய கதாபாத்திரங்களில் நடித்துள்ளார்கள்.  

## கதாப்பாத்திரங்கள்

- தனுஷ்-மாரியப்பன் என்கிற மாரி
- கிருஷ்ணா குலசேகரன்-கலை
- டோவினோ தாமஸ்-கங்காதர் பீஜா
- சாய் பல்லவி-ஆரத் ஆனந்தி
- வரலட்சுமி சரத்குமார்-விஜய சாமுண்டேஷ்வரி
- வித்யா பிரதீப்-கலையின் மனைவி
- ரோபோ ஷங்கர்-சனிக்கிழமை அல்லது சனி
- கல்லூரி வினோத்-ராபர்ட் (அடித்தாங்கி)

## தயாரிப்பு
ஆகஸ்ட் 2018 ல் படப்பிடிப்பு முடிந்தது.  

## இசை
இசையமைப்பாளர் யுவன் ஷங்கர் ராஜா இந்த திரைப்படத்திற்கு இசை அமைத்துள்ளார்.  

தனுஷ் மற்றும் தி  பாடிய "ரவுடி பேபி" என்ற பாடல், நவம்பர் 27, 2018 அன்று வெளியிடப்பட்டது. தனுஷால் எழுதப்பட்ட "மாரியின் ஆனந்தி" என்ற பாடலானது, இளையராஜா மற்றும் எம்.எம்.மனாசி ஆகியோரால் பாடப்பட்டது, டிசம்பர் 10, 2018 அன்று வெளியிடப்பட்டது.  
## வெளியீடு
மாரி 2, 2018 ஆம் ஆண்டு டிசம்பர் மாதம் 21 ஆம் தேதி வெளியிடப்பட்டது.
# விக்கிப்பீடியா:விக்கித்திட்டம் கருநாடக இசை

- புதிதாக எழுதப்படவேண்டிய கட்டுரைகள் - விக்கிப்பீடியா:விக்கித்திட்டம் கருநாடக இசை/எழுதவேண்டிய கட்டுரைகள்
- விரிவாக்கம் செய்யப்படவேண்டிய கட்டுரைகள் - விக்கிப்பீடியா:விக்கித்திட்டம் கருநாடக இசை/விரிவாக்கம் தேவைப்படும் கட்டுரைகள்
- மேற்கோள்கள் காட்டப்படவேண்டிய இராகங்கள் குறித்தான கட்டுரைகள் - விக்கிப்பீடியா:விக்கித்திட்டம் கருநாடக இசை/இராகங்கள்
- ஒலிக் கோப்புகளை சேர்த்தல் - விக்கிப்பீடியா:விக்கித்திட்டம் கருநாடக இசை/இசை ஒலிக் கோப்புகள் சேகரிப்பு
- பகுப்புகளை ஒழுங்கமைத்தல்

## வார்ப்புரு
இத்திட்டத்தின் மூலம் உருவாக்கப்பட்ட கட்டுரைகளின் பேச்சுப் பக்கத்தில் கீழ்க்காணும் வார்ப்புருவை இடப் பரிந்துரைக்கப்படுகின்றது:  

## சான்றுகளைப் பெற உதவும் இணையத்தளங்கள்
1. ON-LINE DICTIONARY
1. ராகசுரபி இணையத்தளம்
1. கர்நாட்டிக் இணையத்தளம்

## பங்களிப்பாளர்கள்
1. மா. செல்வசிவகுருநாதன்
# விக்கிப்பீடியா:விக்கித்திட்டம் கருநாடக இசை/எழுதவேண்டிய கட்டுரைகள்

__NOINDEX__  

## பாடகர்கள்
1. டி. முக்தா
1. பிரியா சகோதரிகள்
1. ரஞ்சனி - காயத்ரி
1. அக்கரை சகோதரிகள்
1. சங்கீதா சிவகுமார்
1. கீதா ராஜா In tune with the times
1. பிரேமா ரங்கராஜன் True to tradition
1. தீபிகா A little icing please!
1. பிரின்ஸ் ராம வர்மா When the intellect was satisfied
1. எஸ். சாகீதராமன் Touch of flamboyance
1. சூர்யபிரகாஷ் Animated effort
1. ராதா விஸ்வநாதன் *A daughter remembers…*, *The MS we miss*

## புல்லாங்குழல்
1. சிக்கில் சகோதரிகள்
1. சசாங் சுப்ரமணியம் *Pipe dream*, Focus on melody
1. டி. எஸ். சங்கரன் Mali’s favourite

## மிருதங்கம்
1. Kumbakonam M Rajappa Iyer

## கடம்
1. கடம் கார்த்திக்

## வயலின்
1. சஞ்சீவ்
1. வரதராஜன்
1. எம்பார் கண்ணன்

## சித்திரவீணை

## வீணை
1. ராஜேஷ் வைத்யா Rajhesh Vaidhya

## சாக்சபோன்
1. ஜி. ராமநாதன் Speed vs. Sax

## classical pianist
1. அனில் ஸ்ரீனிவாசன் Anil Srinivasan

## இசையமைப்பாளர்கள்

## வாக்கேயக்காரர்கள்

## விருதுகள்
1. T.T.K. Awards
1. Musicologist Award
1. Natya Kala Acharya Award
1. The Hindu Saregama M.S. Subbulakshmi Award

## இசை மன்றங்கள்
1. முத்ரா , Brand Mudhra
1. சிறீ பார்த்தசாரதி சுவாமி சபா

## இசை விழாக்கள்
- தியாகராஜ ஆராதனை விழா[Music routes to the spiritual]

## நிகழ்வுகள்
1. *சென்னையில் திருவையாறு*
1. *தியாகராஜர் ஆராதனை விழா*

## பரத நாட்டியம்
### நட்டுவனார்
- பந்தநல்லூர் சுப்பராய பிள்ளை Remembering the doyen
# திருமலையர்



**திருமலையர்** (கி.பி. 11 முதல் 13 ஆம் நூற்றாண்டு வரை) என்பவர் தமிழ்ப் புலவா், அறிஞர் மற்றும் திருக்குறள் உரையாசிரியர் ஆவார். பலராலும் போற்றப்படும், திருக்குறளுக்கு உரை எழுதிய பத்து இடைக்கால புலவர்களில் ஒருவர். நச்சர், மல்லர், தருமர், தாமதத்தர் ஆகியவர்களோடு இவருடைய உரையும் கிடைக்கப் பெறவில்லை.  

## வாழ்க்கை
இவருடைய வாழ்க்கையைப் பற்றி எந்த குறிப்புகளும் கிடைக்கப் பெறவில்லை.  

## திருக்குறள் உரைகள்
குறளுக்கு 300க்கு மேற்பட்ட உரையாசிரியர்கள் உரையெழுதியுள்ளனர். அவற்றுள், கருத்து வேறுபாடுகளும் முரண்களும் அதிகம் எழுகின்றன.  

### பதின்மர் உரை
பழங்காலத்தில் இதற்குப் பலர் உரை எழுதியுள்ளனர். முதலாவதாக எழுந்த உரைகளாகப் பதின்மர் (பத்து) உரைகளைக் கூறுவர். அவற்றில் புகழ் வாய்ந்ததாக விளங்குவதும் அதிகமாகப் பயன்படுத்தப்படுவதும் பரிமேலழகர் உரைதான்.  

**தருமர் மணக்கும் தாமத்தார் நச்சர்**  

**பரிதி பரிமே லழகர்-மல்லர்**  

**பரிப்பெருமாள் காலிங்கர், வள்ளுவர்நூற்கு**  

**எல்லையுரை செய்தா ரிவர்**.  

என்கிறது பழைய தனிப்பாடல் வெண்பா.  

இதில் குறிப்பிடப்படும் பதின்மர்: தருமர், மணக்குடவர், தாமத்தர், நச்சர், பரிமேலழகர், பருதியார், திருமலையர், மல்லர், கவிப்பெருமாள், காளிங்கர் ஆவர்.  

திருக்குறளின் பாடம் முதன்முதலில் நமக்குத் தெரிய வருவது மணக்குடவர் (10 ஆம் நூற்றாண்டு) உரை வழியாகவே. பரிமேலழகரின் உரை  பத்தாவது.  மணக்குடவரின் உரைக்குப் பின் மூன்று நூற்றாண்டுகள் கழித்து எழுதப்பட்டது. மணக்குடவரின் உரையைப் பரிமேலழகர் பல இடங்களில் திருத்தி அமைக்கின்றார். திருக்குறளின் அமைப்பு முறையிலும் மாற்றம் செய்துள்ளார்.  

இந்தப் பத்து உரைகளுள், தற்போது மக்களிடையே உரை பவனியாக மனவலம் வருவது பரிமேலழகர், மணக்குடவர், பரிதியார், காளிங்கர், பரிப்பெருமாள் ஆகியோரது உரைகளே. மற்ற உரைகள் கிடைக்கப் பெறவில்லை.  

### தற்கால உரைகள்
தற்காலத்திலும் திருக்குறளுக்கு மு. வரதராசன், மு. கருணாநிதி, சாலமன் பாப்பையா உட்பட பலர் விளக்க உரைகளை எழுதியுள்ளனர். இவற்றுள் சிறப்பாகக் கருதப்படுவது டாக்டர் மு.வரதராசனார் அவர்களது நூலாகும்.  

மேற்கண்ட உரைகளில் எது வள்ளுவர் பெருமானுடைய உள்ளம், சிந்தனை என்பதைக் காண முடியவில்லை. இலக்கியங்களில் தடுக்கி விழுந்தவன் எல்லாம் குறளுக்கு உரை எழுத முன்வந்ததே காரணம்.  

## மேலும் பார்க்க
திருக்குறள்  

திருவள்ளுவ மாலை  

பாிமேலழகர்
# விக்கிப்பீடியா:விக்கித்திட்டம் கருநாடக இசை/இசை ஒலிக் கோப்புகள் சேகரிப்பு

கட்டுரைகளில் இணைக்க...  

**தலைசிறந்த படைப்பு - *masterpiece***  

## இணைக்கப்பட்டவை
1. வெங்கடேச சுப்ரபாதத்தின் தமிழ் வடிவம்; எம். எஸ். சுப்புலட்சுமி குரலில் ஒலிக்கீற்று
1. பாடகர் சஞ்சய் சுப்ரமண்யன், மங்களம் பாடி தனது இசை நிகழ்ச்சியினை நிறைவு செய்யும் ஒலிக் கீற்று
1. சேக் சின்ன மௌலானா நாதசுவர வாசிப்பின் ஒலிக்கீற்று

## இணைக்கப்பட வேண்டியவை
1. யு. ஸ்ரீநிவாசின் மாண்டலின் இசை
1. ஏ. கே. சி. நடராஜனின் கிளாரினெட் இசை
1. ஜலதரங்க இசையின் ஒலிக் கீற்று
1. மிருதங்க இசையின் ஒலிக் கீற்று
1. கடம் இசையின் ஒலிக் கீற்று
1. மோர்சிங் இசையின் ஒலிக் கீற்று
# பீனிக்ஸ் குடியிருப்பு


**பீனிக்ஸ் குடியிருப்பு** (*Inanda, KwaZulu-Natal*) என்பது தென்னாப்பிரிக்காவில் உள்ள ஒரு குடியிருப்பு ஆகும். 1904 இல் தென் ஆப்பிரிக்காவில் வாழ்த்து வந்த மோகன்தாசு கரம்சந்த் காந்தி, 'இந்தியன் ஒப்பீனியன்' பத்திரிக்கையை நகரத்தைவிட்டு வெளியே அச்சிட விரும்பினார். இனாண்டாவின் புறநகரில் இடம் ஒன்றை வாங்கி பீனிக்ஸ் குடியிருப்பை உருவாக்கினார். மரங்களும் பாம்புகளும் நிறைந்த இடத்தை சுத்தம் செய்து வீடுகள், மருத்துவமனை, பள்ளிக்கூடம், அச்சகம் ஆகியவை கட்டப்பட்டன. பீனிக்ஸ் குடியிருப்பில் அனைவரும் அங்கேயே வேலை செய்து வருமானம் ஈட்டிக்கொள்ள முடிவு செய்யப்பட்டது. சில ஆங்கிலேயர்கள், தமிழர்கள், வட இந்தியர்கள், ஜுலு மற்றும் குஜராத்திகள் குடியேறினர். காந்திஜி சில காலம் அங்கே வசித்தார். பிறகு அடிக்கடி வந்து சென்றார். காந்திஜியின் முக்கியமான வீடாக விளங்கியது பீனிக்ஸ் குடியிருப்பு.  

## இந்தியன் ஒப்பீனியன் பத்திரிக்கை
குடியிருப்பு வாசிகள் இந்தியன் ஒப்பீனியன் பத்திரிக்கை வெளிவர கடுமையாக உழைத்தனர். பத்திரிக்கை வெளிவரும் முந்தைய இரவு முழுவதும் கண் விழித்து வேலை செய்தனர். சமூக உரிமைகள் பற்றி பேசிய இந்தியன் ஒப்பீனியன், 4 மொழிகளில் வெளிவந்தது.  

## கலவரம்
காந்திஜி வெளியேறிய பிறகும் மக்கள் இங்கே வசித்துவந்தனர். காந்திஜியின் மகன் மணிலால் காந்தி இங்கே வசித்தார். 1980களில் குடியிருப்பைச் சுற்றி பாம்பேயி எனும் குடிசை வாழ் மக்கள் குடியேறினர். 1985இல் நடந்த ஒரு கலவரத்தில் பெரும்பான்மையான கட்டிடங்கள் சேதமாயின. இதனால் குடியிருப்பை மக்கள் காலி செய்தனர். 2000இல் அதிபர் தாபோ முக்கி மீண்டும் குடியிருப்பை சீர் செய்து திறந்து வைத்தார்.
# பருத்த மூக்கி



**பருத்தமூக்கி** (Broadbill): என்பது பொதுவாக ஆப்பிரிக்காவின் சஹாராவில் காணப்படும் மிகச்சிறிய பறவையினமாகும். இவற்றில் ஒரு சில பறவைகள் இமயமலையின் கிழக்கிலும்,இந்தோனேசியா மற்றும் பிலிப்பைன்ஸ் ஆகிய இடங்களில் காணப்படுகின்றன. இது நியோரோபிகல் நிலப்பகுதியை சார்ந்தது. இப்பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்ததாகும். இதனை ஒவ்வொன்றையும் மூன்று வேறுபட்ட குடும்பங்களாக வகைப்படுத்தலாம்.  

## வகைப்பாடு
இவ்வகை பறவைகள் அடர் வண்ணங்களில் காணப்படும். அகன்ற தலையுடனும் பெரிய கண்களுடனும் கொக்கி போன்ற அகலமான 13 முதல் 28 சென்டி மீட்டர் வரை நீளமான மூக்குடனும் காணப்படும்.இதன் இறகுகள் பிரகாசமாக இருக்கும்.ஈரமான வனப்பகுதிகளிலும், அடர்ந்த காடுகளிலும் வாழ்கின்றன.  
இள வயது பறவைகளும் வயது முதிர்ந்த பறவைகளும் தோற்றத்தில் ஒரே மாதிரியாகவே இருக்கும். இவற்றில் சிலவகைப் பறவைகளின் வால் குட்டையாகவும் வளைந்தும் நிறம் குறைந்தும் இருக்கும்...  

## நடத்தை மற்றும் சூழலியல்
இப்பறவைகள் பெரும்பாலும் பூரான், சிலந்தி, அட்டைகள், மரத்தவளை மற்றும் பல்லி ஆகிய பூச்சியினங்களையே உணவாகக்கொள்ளும். பறந்த நிலையிலேயே இரையின் மீது தனது எச்சிலை துப்பி உணவை பிடிக்கும்.இவற்றில் சில பறவையினங்கள் பழங்களை உட்கொள்ளும். ஆனாலும் பெரும்பாலான பறவைகள் பூச்சியினங்களையே உணவாகக் எடுத்துக்கொள்கின்றன. இவை இருபது பறவைகள் கொண்ட கூட்டமாகவே வாழும். இது தனது கூட்டினை மரங்களில் சிக்கியிருக்கும் குப்பைகளைக் கொண்டு உருவாக்கும். அதன் தோற்றம் மேற்பக்கம் கூடை போன்ற அகன்ற நிலையிலும் கீழ்ப்பகுதி வால் போன்றும் நீண்ட நிலையிலும், சிலந்தி வலையைப்,நான்கு வகை பறவையினங்களாகவே ஆராய்ச்சியாளர்கள் கருதுகின்றனர்..
# இம்ரூ

**இம்ரூ** அல்லது ஹிம்ரூ என்பது பட்டினையும் பருத்தியையும் கொண்டு நெய்யப்படும் ஒரு துணிவகை. இது அவுரங்காபாத் பகுதியில் தயாரிக்கப்படுகிறது. முகமது பின் துக்ளக் தனது தலைநகரை தில்லியில் இருந்து அவுரங்காபாத்தில் உள்ள தௌலதாபாத்துக்கு மாற்றும் போது இம்ரூ இப்பகுதிக்கு கொண்டுவரப்பட்டது. இம்ரூ என்ற சொல்லானது ஒத்தது என்னும் பொருள் தரும் அம் ரூ என்னும் பெர்சிய வார்த்தையில் இருந்து உருவானது. இத்துணிகள் அவற்றின் தனித்த தோற்றத்திற்காக அறியப்படுகின்றன.  

## மேலும் பார்க்க
- பைத்தானி
# துபாரே



அருகிலுள்ள துபாரே யானைகள் முகாம்]]  
**துபாரே** என்னும் ஊர் கர்நாடக மாநிலத்தின் குடகு மாவட்டத்தில் காவிரிக் கரையில் அமைந்துள்ள ஓர் ஊர். இது இங்கிருக்கும் யானை முகாமிற்காகப் பெயர்பெற்றது. கர்நாடக வனத்துறை யானைகளுக்கான முக்கியமான இடம் இதுவாகும்.  

மைசூர் தசரா விழாவில் பங்குபெறும் யானைகள் இங்கு பயிற்றுவிக்கப்படுகின்றன.
# குசராத் சுற்றுச்சூழல் மேலாண்மை நிறுவனம்


**குசராத் சுற்றுச்சூழல் மேலாண்மை நிறுவனம்** (*Gujarat Environment Management Institute*) என்பது குசராத் அரசின் காடுகள் மற்றும் சுற்றுச்சூழல் அமைப்பின் கீழ் இயங்கும் ஒரு சுயாட்சி நிறுவனம் ஆகும். 1999 ஆம் ஆண்டு முதல் இந்த நிறுவனம் ஒட்டுமொத்த பாதுகாப்பு மற்றும் சுற்றுச்சூழல் பாதுகாப்பு மேலாண்மையிலும் ஈடுபடுகிறது. இவை தொடர்பாக பல்வேறு கல்வி ஆராய்ச்சி மற்றும் ஆய்வுத் திட்டங்களையும் செயற்படுத்துகிறது.
# சீரங்கப்பட்டிண முற்றுகை (1799)


**சீரங்கப்பட்டிண முற்றுகை** (5 ஏப்ரல்– 4 மே 1799) என்பது ஆங்கிலேயர்களுக்கும் மைசூர் அரசுக்கும் இடையில் நடந்த நான்காவது ஆங்கில மைசூர்ப் போரின் கடைசிச் சண்டையாகும். ஐதராபாத் நிசாம் துணையுடன் போர் புரிந்த பிரித்தானிய கிழக்கிந்திய நிறுவனம், சீரங்கப்பட்டிணக் கோட்டையினைத் தகர்ந்துச் சென்று திப்பு சுல்த்தானின் படைகளை வென்றது. இப்போரில் திப்பு சுல்தான் கொல்லப்பட்டார். பிரித்தானியர் மீண்டும் மைசூரில் உடையார் அரச குலத்தைப் பதவியில் அமர்த்தினாலும், அரசு மறைமுகமாக ஆங்கிலேயர் கட்டுப்பாட்டிலேயே இருந்தது.
# கிருத்திகா நாதிக்


**கிருத்திகா நாதிக்** (*Kruttika Nadig*) என்பவர் ஒர் இந்தியப் பெண் சதுரங்க கிராண்டு மாசுட்டர் ஆவார். மகாராட்டிராவைச் சேர்ந்த இவர் 1988 ஆம் ஆண்டு பிப்ரவரி 17 ஆம் நாள் பிறந்தார். 2008 ஆம் ஆண்டு நடைபெற்ற இந்திய தேசியப் பெண்கள் சதுரங்க சாம்பியன் பட்டப்போட்டியில் விளையாடி வெற்றி பெற்றார். 2010 ஆம் ஆண்டில் உலகப் பெண்கள் சதுரங்க சாம்பியன் பட்டப் போட்டியிலும் வென்றார். முதல் சுற்றுப் போட்டியில் சகநாட்டு வீராங்கனையான அரிக்கா துரோணவள்லியிடம் தோற்றுப்போனார். 2009 ஆம் ஆண்டில் நடைபெற்ற உலக குழு சதுரங்க சாம்பியன் போட்டி, ஆசிய குழு சாம்பியன் பட்டப் போட்டிகளில் இந்தியாவின் சார்பாக விளையாடினார். 2003 ஆம் ஆண்டு 16 வயதுக்குட்பட்டோருக்கான உலக இளையோர் சதுரங்க ஒலிம்பிக் போட்டிகளில் இந்தியப் பெண்கள் அணியில் ஒருவராக விளையாடினார்.  
ஒரு பத்திரிகையாளராகவும் கிருத்திகா பணிபுரிந்தார்.
# கள்ளபார்ட் நடராஜன்


**கள்ளப்பார்ட் நடராஜன்** (1926 – 27 மார்ச் 1996), தமிழ்த் திரைப்பட நடிகர் ஆவார். இளமையில் மேடை நாடகங்களில் கள்ளன் வேடங்களில் நடித்ததால், *கள்ளப்பார்ட்* இவரின் பெயருக்கு முன் அடைமொழியானது. பின்னர் வெள்ளித்திரையில் எதிர்மறைநாயகனாகவும், குணசித்திர நடிகராகவும், சிரிப்பு நடிகராகவும், நடன ஆடுபவராகவும் நூற்றுக்கும் மேற்பட்ட தமிழ்த்திரைப்படங்களில் நடித்தவர். இவர் 1952-இல் பராசக்தி திரைப்படத்தில் முதன்முதலாக அறிமுகமானவர்.  

தனியார் தொலைக்காட்சிகள் தமிழ்நாட்டிற்கு வருமுன்னர், இவர் சென்னைத் தொலைகாட்சியில் இருபதிற்கும் மேற்பட்ட தொடர்களில் நடித்தவர். சென்னைத் தொலைக்காட்சியில் ஒரு நேர்காணலின் போது, 27 மார்ச் 1996 அன்று தமது எழுபதாவது அகவையில் மறைந்தவர்.  

## இளமை
மேடை நாடகக் கலைஞர்களான இராமலிங்கம் - பரிபூரணத்தம்மாள் இணையருக்கு தஞ்சாவூரில் பிறந்ததவர் நடராஜன். நடராஜனும் தமது 10-வது வயதிலேயே நாடக நடிகரானார். நவாப் ராஜமாணிக்கம் நாடகக் குழுவில் 12 ஆண்டு காலம் பணிபுரிந்தார். ‘வள்ளித் திருமணம்’, ‘ராமாயணம்’ முதலான நாடகங்களில் நடித்தார்.. மேடை நாடகங்களில் கள்ளன் வேடத்தில் நன்கு நடித்ததால், *கள்ளபார்ட் நடராஜன்* என்று பெயர் பெற்றார்.  

## நடித்த புகழ்பெற்ற திரைப்படங்கள்
- பராசக்தி
- குமரிப் பெண்
- சபாஷ் மீனா
- கல்லும் கனியாகும்
- குமரிப் பெண்
- வண்ணக்கிளி
- ரிக்ஷாக்காரன்
- கெட்டிக்காரன்
- கண் திறந்தது
- நவராத்திரி
- தில்லானா மோகனாம்பாள்
- தெய்வப்பிறவி
- சக்கரவர்த்தித் திருமகள்
- குங்குமம்
- வண்ணக்கிளி
- குமுதம்
- கூண்டுக்கிளி
- மதுரை வீரன்
- ஒளி விளக்கு
- தேவர் மகன்
- மெட்ராஸ் டூ பாண்டிச்சேரி

## விருதுகள்
- தமிழக அரசின் கலைமாமணி’ விருது (1990)
# போரான் டிரைபுளோரைடு ஈதரேட்டு



**போரான் டிரைபுளோரைடு ஈதரேட்டு** (*Boron trifluoride etherate*) என்பது BF<sub>3</sub>O(C<sub>2</sub>H<sub>5</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரைபுளோரைடு டையெத்தில் ஈதரேட்டு அல்லது போரான் டிரைபுளோரைடு–ஈதர் அணைவு என்ற பெயர்களில் ஒன்றால் இச்சேர்மம் அழைக்கப்படுகிறது. பொதுவாக BF<sub>3</sub>OEt<sub>2</sub> என்ற சுருக்க வாய்ப்பாட்டால் இது குறிக்கப்படுகிறது. நிறமற்று காணப்படும் இச்சேர்மத்தின் நாட்பட்ட மாதிரிகள் பார்ப்பதற்கு பழுப்பு நிறத்தில் தோன்றுகின்றன. லூயிசு அமிலம் அவசியமாகின்ற பல வினைகளில் போரான் டிரைபுளோரைடுக்கு ஒரு மூலமாக இச்சேர்மம் பயன்படுத்தப்படுகிறது. நான்முக போரான் டை எத்தில் ஈதர் ஈந்தணைவியுடன் ஒருங்கிணைந்திருப்பது போன்ற தோற்றத்தை இச்சேர்மம் அளிக்கிறது. மெத்தனால் அணைவு உள்ளிட்ட ஏராளமான வரிசைச் சேர்மங்கள் அறியப்படுகின்றன  

.  

## வினைகள்
வேதிச் சமநிலையின் வழியாக போரான் டிரை புளோரைடுக்கு ஓரு மூலமாக இச்சேர்மம் உதவுகிறது.  
BF<sub>3</sub>OEt<sub>2</sub> BF<sub>3</sub> + OEt<sub>2</sub>  
BF3 வலிமை குறைந்த லூயிசு அமிலங்களைக்கூட பிணைக்கிறது. உருவாகும் கூட்டு விளைபொருள்கள் அணுக்கரு கவரிகளும் வினைபுரிவதை இது தூண்டுகிறது.
# டைப்பிஸ்ட் கோபு


**கோபாலரத்னம்** எனும் இயற்பெயரைக் கொண்ட **டைப்பிஸ்ட் கோபு** (இறப்பு: மார்ச் 6, 2019) 600 இற்கும் மேற்பட்ட மேடை நாடகங்களிலும், 400 திரைப்படங்களில் நகைச்சுவை நடிகராகவும் நடித்தவர்.  

## நடிப்புத் தொழில்
திருச்சி மாவட்டம், மணக்கால் கிராமத்தில் பிறந்த கோபாலரத்னம் இவர் தொலைக்காட்சித் தொடர்களில் நகைச்சுவை நடிகராக நடித்துள்ளார்.  

### நடித்த சில திரைப்படங்கள்
- நாணல்
- அதே கண்கள்
- உன்னை வாழ்த்திப்பாடுகிறேன்
- அதிகாரி
- சுகான சுமைகள்
- ஊர் மரியாதை
- திக்கற்ற பார்வதி
- ஆலயம் (திரைப்படம்)
- உயர்ந்த மனிதன் (1968)
- திருமலை தென்குமரி (1970)
- அகத்தியர் (1972)
- காசேதான் கடவுளடா (1972)
- மேயர் மீனாட்சி (1976)
- பரிச்சைக்கு நேரமாச்சு (1982)
- மைக்கேல் மதன காமராஜன் (1989)
- பெரியார் (2007 திரைப்படம்)

### தொலைக்காட்சித் தொடர்கள்
- *வசூல் சக்கரவர்த்தி*
- *வீட்டுக்கு வீடு லூட்டி*
- *மிஸ்டர். பிரைன்*
- *துப்பறியும் சாம்பு*

## இறப்பு
டைப்பிஸ்ட் கோபு, தமது 82-வயதில் உடல்நலக்குறைவால் 6 மார்ச் 2019 அன்று மறைந்தார்.
# பிளைத் நாணல் கதிர்க்குருவி



**பிளைத் நாணல் கதிர்க்குருவி** (*Acrocephalus dumetorum)* அல்லது வேலி கதிர்க்குருவி, ஐரோப்பா, மத்திய ஆசியா, இந்தியத் துணைக்கண்டம் ஆகிய பகுதிகளில் காணப்படும் ஒரு வகை நாணல் கதிர்குருவி ஆகும். சிட்டுக்குருவியை விட அளவில் சிறிய (நீளம் 14 cm) குருவியான இது ரஷ்யா, ஸ்கான்டினாவியா உள்ளிட்ட ஐரோப்பியப் பகுதிகளிலும் வடக்கு ஈரான், பாகிஸ்தானின் குவெட்டா மாகாணம் ஆகிய பகுதிகளில் இனப்பெருக்கம் செய்து வலசை போகும் காலத்தில் கிட்டத்தட்ட அனைத்து குருவிகளும் இந்தியா, வங்கதேசம் மற்றும் இலங்கையில் காணப்படுகின்றன.  

## பொது இயல்புகள்
நாணல் கதிர்க்குருவி என்ற பெயரைப் பெற்றிருந்தாலும் இது பெரும்பாலும் நாணல்களில் காணப்படுவதில்லை; மாறாக, நீர்நிலைகளை விட்டு தொலைவில் புதர்கள் அதிகம் உள்ள இடங்களில் காணப்படும். பார்ப்பதற்கு இவை *இடுனா* பேரினக் கதிர்குருவிகளில் *இடுனா ரமா* -வைப் போல் இருக்கும். ஆனால் இவற்றின் குணமான, மரங்களின் மத்தியிலும் உச்சியிலும் காணப்படும் தன்மை பிளைத் நாணல் குருவிகளிடம் இல்லை; மாறாக இவை பெரும்பாலும் புதர்களின் அடிப்பகுதியிலும் தரையிலும் இருக்கும் தன்மை உடையன.  

## பரவலும் வாழிடமும்

### பரவல்
ஐரோப்பா: கிழக்கில் உருசியா, வடக்கில் பின்லாந்து வரையிலும் மேற்கே ஐசுலாந்து வரையிலும் தெற்கே அவுஸ்திரியா வரையிலும்,  

ஆசியா: தெற்கில் பாக்கித்தான் வரையிலும் மத்தியில் கசகஸ்தான் தஜிகிஸ்தான் உள்ளிட்ட பகுதிகளிலும் கிழக்கே மங்கோலியா வரையிலும் இது காணப்படுகிறது.  

வலசை போகும் இடங்கள்: பெரும்பாலும் இந்தியத் துணைக்கண்டம் மற்றும் மயன்மார்.  

### வாழிடம்
சமவெளிப் பகுதிகள், மலைப் பகுதிகளில் 2100 மீ வரையிலும்  

## இனங்காண உதவும் குறிப்புகள்

### உருவம்
மேல்பகுதி:ஆலிவ் பச்சை கலந்த பழுப்பு நிறம்  

புருவம் (அல்லது புருவமேலம்): கண்ணிற்கு முன் பகுதியில் மட்டும் தெளிவாக இருக்கும்  

அடிப்பகுதி: வெண்ணிற தொண்டையும் பிற பகுதிகள் வெளிர் மஞ்சள் நிறமும் கொண்டது  

பாலின வேறுபாடு: இல்லை
# பாசுபோபைலைட்டு


**பாசுபோபைலைட்டு** (*Phosphophyllite)* என்பது Zn<sub>2</sub>Fe(PO<sub>4</sub>)<sub>2</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு நீரேறிய துத்தநாக பாசுபேட்டு கனிமமாகும். பாசுபேட்டு மற்றும் இலை என்ற பொருளைக் குறிக்கும் பைலான் என்ற கிரேக்க சொல் ஆகிய கனிமத்தின் உட்கூறுகளை அடிப்படையாக வைத்தே கனிமத்திற்கு பாசுபோபைலைட்டு என்று பெயர் சூட்டப்பட்டுள்ளது. படிக்க் கட்டமைப்பின் பிளவு இலை போல உள்ளது என்பது இங்கு கருத்திற் கொள்ளப்பட்டுள்ளது . கனிமத்தின் மென்மையான நீலப்பச்சை நிறத்திற்காகவும் அரிதாக்க் கிடைப்பதாலும் சேகரிப்பாளர்கள் இதற்கு மிகவும் அதிக விலை கருதினர். உடையக்கூடியதாகவும் நொறுங்கக் கூடியதாகவும் இருப்பதால் பாசுபோபைலைட்டு அரிதாகவே துண்டாக்கப்படுகிறது. பெரிய படிகங்கள் மிகவும் மதிப்புமிக்கவையாக்க் கருதப்படுகின்றன .  

பொலிவியாவின் போடோசி நகரத்திலிருந்து நேர்த்தியான பாசுபோபைலைட்டு கனிமப் படிகங்கள் கிடைத்தன. ஆனால் இப்போது அங்கு கிடைப்பதில்லை. அமெரிக்காவின் நியூ ஆம்சையர், செருமனியின் பவேரியா பகுதிகள் தற்போதைய பிற மூலங்களாகும். சால்கோபைலைட்டு, டிரைபைலைட்டு கனிமங்களுடன் சேர்ந்து பாசுபோபைலைட்டும் கிடைக்கிறது .
# சுவாதி காட்டே



**சுவாதி காட்டே** (*Swati Ghate*; மராத்தி: स्वाती घाटे) என்பவர் ஓர் இந்திய சதுரங்க பெண் கிராண்டு மாசுட்டர் ஆவார். இவர் 1980 ஆம் ஆண்டு சனவரி 16 ஆம் நாள் பிறந்தார்.  
2006 ஆம் ஆண்டு நடைபெற்ற இந்திய சதுரங்க சாம்பியன் போட்டியிலும் சுவாதி காட்டே வெற்றி பெற்றுள்ளார்.
# தென்கல்லகநாடு


தென் கல்லக நாடு என்பது கச்சி எனும் காஞ்சி ஆகும். இது முற்கால பாண்டியர் நாடு.  

கச்சி எனும் காஞ்சி நகரின் தோற்றம் பற்றிய குறிப்புகள் இல்லை என்றாலும் இதன் வயதை சுமார் 2500 ஆண்டுகளுக்கு கீழ் சொல்ல இயலாது. இளந்திரையான் என்னும் மன்னன் சுமார் 2000 ஆண்டுகளுக்கு முன்பு இந்த நகரை ஆட்சி செய்ததாக பரிபாடல் குறிப்புகள் இருப்பதாக அறிகின்றோம்.  

இளந்திரையான் ஒரு சோழ இளவரசன் என்று பல கதைகள் இருப்பினும் அதற்கான சான்றுகள் எதுவும் இல்லை. சங்ககால அரசர்களில் ஒருவனாக அறியப்படும் இம்மன்னன் பெரும்பாணாற்றுப்படையின் பாட்டுடைத் தலைவன். இவர் தொண்டைமான் இளந்திரையன் கச்சியோன் எனப் பாராட்டப்பட்டுள்ளான்.  

மூவேந்தர்களுக்கு இணையாக தென்னிந்தியாவை பல்லவர்கள் காஞ்சியை தலைநகராக கொண்டு ஆண்டார்கள். இவர்களின் காலத்தில் கட்டிடக்கலை அதன் உச்சத்தை அடைந்தது. இந்த பல்லவர்கள் மல்லர் குல பாண்டியர் வழிதோன்றல்கள் ; இந்த வரலாறு அழிக்கப்பட்டு உள்ளது .  

கச்சிபேடு எனும் பகுதிகள் முற்கால மல்லர் பாண்டியர் கட்டிய கல் கோயில்கள் ; ஆனால் வரலாறு அழிக்கப்பட்டு உள்ளது .  

கச்சிப்பேடு  

வீழ்த்தப்பட்ட மல்லர் பாண்டியர்தம் கச்சிப்பேடு  

கச்சிப்பேடு இளந்தச்சன்  

கச்சிப்பேடு காஞ்சிக்கொற்றனார்  

கச்சிப்பேடு பெருந்தச்சனார் உருவாகிய கல் கோயில்  

கச்சிப்பேட்டுக் காஞ்சிக் கொற்றனார்  

கவிஞர் என்பதற்கு அப்பால் கொத்தனார் = கொற்றனார் பொருள் ஒன்றாதல் ஆராயப்பட வேண்டும்.  

கச்சி எனும் கல்லை கொத்துவதால் - கொற்றனார்.  

ஆக புலவர் என்பதற்கு அப்பால் இவருக்கும் கல் தொழிலுக்கும் தொடர்பு யாது ?.  

கச்சிப்பேட்டுக் காஞ்சிக் கொற்றனார் சங்ககாலப் புலவர்களில் ஒருவர்.  

காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.  

குறுந்தொகை 213 தரும் செய்தி  

கலைமான் பாலை நிலத்தில் தனக்கு உணவு கிடைக்காமையால் காலால் பறித்துத் ததரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும்.
# பெதம்பம்பட்டி



**பெதம்பம்பட்டி** என்பது தமிழ்நாட்டில், திருப்பூர் மாவட்டத்தில், குடிமங்கலம் வட்டத்தில் அமைந்துள்ள ஓர் சிறு நகரம் ஆகும். இது உடுமலை - செஞ்சேரிமலை மாநில நெடுஞ்சாலையும் பொள்ளாச்சி - தாராபுரம் இணைக்கும் இணைப்பு சாலையாக இவ்வூர் இருக்கிறது. இவ்வூரின் அருகில் அமைந்துள்ள **சோமவாரப்பட்டி** ஊரில் வருடாந்திர தை திருவிழா மிகவும் சிறப்பாக கொண்டாடப்படுகிறது. குடிமங்கலம் ஒன்றியத்தின் நிர்வாக தலைமையிட ஊராட்சி ஒன்றிய அலுவலகம் இங்கு தான் அமைந்துள்ளது.  
## சிறப்பு
1. இவ்வூருக்கு அருகில் அமைந்துள்ள **மால கோவில்** மிகவும் அற்புதமான கோவிலாகும்.இங்கு உள்ளூர் மட்டுமல்ல பிற மாவட்ட மக்களும்,பிற மாநிலத்தில் இருந்து வந்து இங்கு வேண்டுதலை நிறைவேற்றுகிறார்கள்.
1. இங்கு மக்களின் நலன்கருதி முதலமைச்சர் செல்வி ஜெயலலிதா ஆட்சியில் அரசு மருத்துவமனை கூடுதல் கட்டடங்கள் கட்டப்பட்டது.

## மக்கள் தொகை
2011 மக்கள் தொகை கணக்கெடுப்புபடி இவ்வூரில் 8,656 பேர் வசிக்கின்றனர். இவற்றில் 51.02% பேர் ஆண்களும் 48.92% பேர் பெண்களும் வசிக்கின்றனர்.  

## வசதிகள்
1. இவ்வூரில் வாராந்திர சந்தை வியாழக்கிழமை மாலை நடைபெறுகிறது.
1. மேலும் பெதம்பம்பட்டி வட்டார விவசாய பொருட்கள் இங்கு ஏலம்விட படுகிறது.
1. தமிழக அரசின் கூட்டுறவு பண்டக சாலை இங்கு தான் அமைந்துள்ளது.
1. பெதம்பம்பட்டி நகரை சுற்றி கிட்டத்தட்ட 10 கும் மேற்பட்ட நூற்பாலைகள் அமைந்துள்ளது.
1. இங்கு அரசு மற்றும் தனியார் பள்ளிகள் அமைந்துள்ளது
1. இங்கு தனியார் கல்லூரிகளும் அமைந்துள்ளது.
1. நான்முக ரோடு அமைந்த நகராக உள்ளது.

## போக்குவரத்து
பெதம்பம்பட்டி நகரில் இருந்து பொள்ளாச்சி, தாராபுரம், உடுமலைப்பேட்டை, சுல்தான்பேட்டை, காமநாயக்கன்பாளையம், பல்லடம், திருப்பூர், குடிமங்கலம் ஆகிய நகரங்களுக்கும் மற்றும் சுற்றுப்புற கிராமங்களுக்கு போக்குவரத்து சேவை உள்ளது.  

## இதனையும் காண்க
- உடுமலைப்பேட்டை வட்டம்
- குடிமங்கலம் ஊராட்சி ஒன்றியம்
# அவிசென்னைட்டு


**அவிசென்னைட்டு** (*Avicennite*) என்பது ஓர் ஆக்சைடு கனிமமாகும். தாலியம்(III) ஆக்சைடு சேர்மமே அவிசென்னைட்டு எனப்படுகிறது. உசுபெக்கிசுத்தான் நாட்டில் இருக்கும் பெரிய நகரமான சமர்கந்தில் உள்ள துழுசும்லி கிராமத்தை சுற்றியுள்ள பகுதிகளில் இக்கனிமம் கண்டறியப்பட்டது . பல்துறை அறிவு கொண்டவரும், புகழ்பெற்ற மருத்துவரும், மெய்யியலாளருமான பாரசீகத்தைச் சேர்ந்த அவிசென்னா என்பவர் கண்டறிந்ததால் கனிமத்திற்கு அவிசென்னைட்டு என்று பெயரிடப்பட்டது .
# படியெடுத்தலுக்கு எதிரான சட்டம், 1992



**படியெடுத்தலுக்கு எதிரான சட்டம்** (The Anti-Copying Act, 1992) என்பது 1992 ஆம் ஆண்டில் உத்தரப் பிரதேச மாநிலத்தில் அப்போதைய மாநில முதலமைச்சராக இருந்த கல்யாண் சிங்கினால் இயற்றப்பட்ட சட்டமாகும். அப்போது ராஜ்நாத் சிங் கல்வி அமைச்சராக இருந்தார். இந்தச் சட்டம் பள்ளிக்கூடம் மற்றும் பல்கலைக்கழகங்களில் மாணவர்கள் தேர்வின் போது படியெடுப்பதை (பார்த்து எழுதுவதை) தடுப்பதற்காக அந்த மாநிலத்தில் ஏற்படுத்தப்பட்டது ஆகும். இந்தச் சட்டத்தின் மூலம் காவல் அதிகாரிகள் தேர்வு நடக்கும் வளாகத்தில் மாணவர்களை சோதனை செய்ய வழிவகை செய்தது. ஆனால் 1993 ஆம் ஆண்டில் சமாஜ்வாதி கட்சி மற்றும் பகுஜன் சமாஜ் கட்சி ஆகியவை முலாயம் சிங் யாதவ் தலைமையில் ஆட்சி அமைத்த போது இந்தச் சட்டம் ரத்து செய்யப்பட்டது.
# அரசு மேனிலைப் பள்ளி, திருவிதாங்கோடு


**திருவிதாங்கோடு அரசு மேனிலைப் பள்ளி**, என்பது தமிழ்நாட்டின் கன்னியாகுமரி மாவட்டம் திருவிதாங்கோட்டில் உள்ள ஒரு மேனிலைப் பள்ளி ஆகும். உயர்நிலைப் பள்ளியாக இயங்கிவந்த இப்பள்ளியானது, 1980களில் மேல் நிலைப் பள்ளியாக தரம் உயர்த்தப்பட்டது. கஞ்சிக்குழி, பாத்திரமங்கலம், கோழிப்போர்விளை, பூக்கடை, புங்கறை, வட்டம், மைலோடு, கேரளபுரம் போன்ற ஊர்களில் தொடக்கக் கல்வி கற்ற மாணவர்கள் மேல்நிலை வகுப்புக்களுக்கு இப்பள்ளியில் சேருகின்றனர்.
# பஜனைகள்

பஜனை, தமிழ்நாடு நவராத்திரி கொலு நாட்களில்]]  

**பஜனை** என்பது பகிர்வு எனப் பொருள்படும். ஒரு பிராந்திய மொழியில், மற்றும் கலைகளின் ஒரு வகையாகும்.இதனைப் பாடுவதற்கு எவ்விதமான விதிமுறைகளும் இல்லை. இந்து சமயத்தில் குறிப்பாக வைணவத்தில் பக்தியை வளர்ப்பதற்காகப் பாடும் இசையாகும். ஆலயங்களிலோ, ஒரு மரத்தின் கீழோ, ஆற்றங்கரையிலோ அல்லது ஒரு வரலாற்று முக்கியத்துவம் வாய்ந்த இடங்களிலோ பாடப்படுவதாகும்.  

## பெயற்காரணம்

சமஸ்கிருத வார்த்தையான "பஜன்" அல்லது "பஜனா" என்பது "பஜ்" என்ற வார்த்தையிலிருந்து பெறப்பட்டது, அதாவது "பஜன்'' என்பது பிரிக்க, பங்கு அல்லது பங்கேற்க என்னும் பொருள்படும். பஜனை என்கிற வார்த்தை "ஆன்மீக, மத கோட்பாடு ,ஒன்றுகூடுவது, இணைத்தல், பக்தி, அன்பு, கடவுளிடம் நம்பிக்கை என்பதையும் குறிக்கிறது.  

## இந்து சமய பஜனை

இந்து சமயத்தில் "பஜனை" என்பது பிராந்திய மொழியில் எவ்வித விதிமுறைகளும் இன்றி இசையுடன் பாடப்படும் தெய்வீக பாடல்களாகும்.
# காற்றின் மொழி (திரைப்படம்)


## கதைச்சுருக்கம்
விஜயலட்சுமி பாலகிருஷ்ணன் (ஜோதிகா) ஒரு நடுத்தர குடும்ப பெண்ணாவார். இவரின் செல்லப் பெயர் விஜி ஆகும். விரார் எனும் இடத்தில் விஜி தனது கணவனான பாலகிருஷ்ணன் (விதார்த்) மற்றும் தனது ஒரே மகனுடன் வசித்து வந்தார். மேலும் இவர் நன்றாக சமைக்க, பாடக்கூடியவராகக் காணப்பட்டார். தனது ஓய்வு நேரங்களில் வானொலி கேட்டதுடன் ஒரு முறை அதில் நடைபெற்ற சிறந்த சுற்றுலா தலம் எனும் போட்டியில் அமுக்க அடுகலனும் வென்றார். விஜிக்கு வேலைக்கு செல்ல வேண்டும் என்று நீண்டநாள் ஆசை. இதற்கிடையில் விஜியின் தந்தை மற்றும் சகோதரிகள் அவரை எப்பொழுதும் வீட்டில் சும்மா தானே இருக்கிறாய் என திட்டினர். இவ்வாறு வானொலி கேட்கும் விஜிக்கு அங்கு வானொலித் தொகுப்பாளராகப் பணிபுரியும் அஞ்சலியின் பழக்கம் கிடைக்கிறது. வானொலி நிகழ்ச்சியில் தான் பெற்ற பரிசை வாங்க செல்லும் போது, வானொலித் தொகுப்பாளராகப் பணிபுரியும் வாய்ப்பு வானொலி நிலைய உயர் அதிகாரி மரியா மூலமாக கிடைக்கின்றது. அதன்பின்னர் அப்பணியில் ஏற்பட்ட சிக்கல்கள், தன் குடும்பத்தினரின் எதிர்ப்புகளை எவ்வாறு சமாளிக்கிறார், இவற்றைத் தாண்டி வாழ்வில் எவ்வாறு வெற்றி கொள்கிறார் என்ற போக்கில் அமைந்திருக்கிறது கதை.  

## நடிகர்கள்
- ஜோதிகா - விஜயலட்சுமி பாலகிருஷ்ணன் (விஜி) / ஆர்.ஜே. மது
- விதார்த் - பாலகிருஷ்ணன் (பாலு), விஜி கணவர்
- லட்சுமி மஞ்சு - மரியா, வானொலி தலைமை அதிகாரி
- சிந்து ஷயாம் - பிரீத்தி, வானொலி வரவேற்பாளர்
- சாண்ட்ரா எமி - ஆர்ஜே. அஞ்சலி
- இளங்கோ குமரவேல் - கும்பக்கரை கிருஷ்ணமூர்த்தி என்ற (கும்கி)
- நாராயண் லக்கி - சந்தீப்
- மோகன் ராம் - விஜி தந்தை
- சீமா தனேஜா - விஜி சகோதரி
- சிந்து சேகரன் - விஜி சகோதரி
- எம். எஸ். பாஸ்கர் - நீலகண்டன் (நீலு)
- மனோபாலா - மூர்த்தி
- மயில்சாமி - டீ கடை முதலாளி
- உமா பத்மநாபன் - மாமி
- யோகி பாபு - மகேஷ் பாபு (சிறப்புத் தோற்றம் )
- சிலம்பரசன் (சிறப்புத் தோற்றம் )

## இசை
A.R. ரகுமானின் மருமகன் A.H காஷிப் இப்படத்திற்கு இசையமைத்திருந்தார். இப்படத்தின் பாடல் வரிகளை மதன் கார்க்கி எழுதியிருந்தார்.  

## தயாரிப்பு
இப்படம் 40 நாள் பணி முடிவில் முதலாவது புகைப்படம் 2018 ஆனி 4ம் திகதி வெளியானது.
# வெள்ளீய(II) சல்பேட்டு

**வெள்ளீய(II) சல்பேட்டு **(Tin(II) sulfate) SnSO<sub>4</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இச்சேர்மமானது, வெண்ணிறத் திண்மமாக உள்ளது. இச்சேர்மம் காற்றிலிருந்து தேவையான அளவு ஈரப்பதத்தை உறிஞ்சி முழுவதுமாக நீரில் கரைந்து விடும் அளவுக்கு நீர் உறிஞ்சு தன்மை உடையது. இப்பண்பு நீர் உறிஞ்சும் திறன் எனப்படுகிறது. இச்சேர்மமானது, உலோக நிலையில் உள்ள வெள்ளீயத்தால் தாமிர(II) சல்பேட்டில்  உள்ள தாமிரத்தை இடப்பெயர்ச்சி செய்யப்பட்டு தயாரிக்கப்படுகிறது.  

: Sn (s) + CuSO<sub>4</sub> (aq) &#x2192; Cu (s) + SnSO<sub>4</sub> (aq)  

வெள்ளீய(II) சல்பேட்டானது வெள்ளீய(IV) அயனிகளின் கலப்பு இல்லாத வெள்ளீய(II) அயனிகளுக்கான வசதியான மூலமாகும்.  

## அமைப்பு
திட நிலையில் சல்பேட்டு அயனிகள் O-Sn-O பிணைப்புகளால் ஒன்றோடு ஒன்று இணைக்கப்பட்டுள்ளன. வெள்ளீய அணுவானது பிரமிடு வடிவில் மூன்று ஆக்சிசன் அணுக்களைக் கொண்டுள்ளது. இந்த மூன்று ஆக்சிசன் அணுக்கள் 226 பிகோமீட்டர் தொலைவிலும், O-Sn-O பிணைப்புக் கோணங்கள் 79°, 77.1° மற்றும் 77.1° கொண்டும் அமைந்துள்ளன. இதர Sn-O பிணைப்பு நீளங்கள் 295பிகோ மீட்டர் முதல் 334பிகோமீட்டர் வரை உள்ள தொலைவுகளைக் கொண்டுள்ளன.